lflage/wiki-talks huggingface dataset:
Euverlèk:Vereinegde Staote vaan Amerika

message: De VS haat gèng officieel taal. D'r minister-presidaent va Vlaandere zag gister evvel bie Ter Zake dat de Sjpaans sjpraeëkende in New-York zich ooch mótte aa-paase. Zów dae neet wete dat ze dat neet motte mae mesjie waal gewoeën deunt en mesjie wal ömdat ze neet mótte? --Mergelsberg 17 mei 2008 15:34 (CEST)
replies: text: En wat mote veer mèt dees opmerking? Zun vaan de bytes die 't kos um 't op te sloon... - PAhles 17 mei 2008 21:20 (CEST)

message: In 't kopke steeje sjtoan 'n paar komma's op de plaats wo punte moete sjtoan (Bijv.: 1,000,000).
94.214.15.58 6 aug 2010 20:45 (CEST)]]
thread_title: 100,000 -> 100.000

message: Daag anoniem, Ingelsj sjteet al geleenkt bij gebroekeleke taal in kolom rechs.--Mergelsberg 7 aug 2010 10:19 (CEST)
thread_title: Dubbelleenk

message: Ha Pahles, ich zoog dat se ming leste bewèrking has trükgedroajd. Went 'r noa de inauguratie president is, droaj ik ding bewèrking trük, weil ich tegeliek nag get anger informatie i d'r infobox houw geactualiseerd, wie 't iwuënertal en sjtatistieke uëver religie. --SCV (euverlègk) 9 nov 2016 09:35 (CET)
replies: text: Iech höb allein de naome vaan de president en vice-president trökgezat, iech bin neet aan de aander aonpassinge gekoume. Iech höb dus neet dien gaanse bewèrking trökgedrejd. -  Pahles | zègk 't mer 9 nov 2016 09:43 (CET)
replies: text: :Nee, de has rech. Woarsjienlig woar ich te sjnel en te vöal mit anger dinger besjeftig, oeë-durch ich de verkieërde conclusie getrokke houw. --SCV (euverlègk) 9 nov 2016 10:00 (CET)
thread_title: Donald Trump
Euverlèk:Liturgie van de Roams-Katholieke Kèrk

message: In de historie sjteit èvvel 'n nujer versie saer 13.44 oer!--Aelske 22 mei 2008 19:46 (CEST) Noe ies se d'r innins ;)--Aelske 22 mei 2008 19:48 (CEST)

message: Is liturgie per se katholiek? Is 't neet gewoen 't ganse vaan rituele wat ein bepaolde religie gebruuk? Iech höb zoezjus gesjreve 'Arabisch is 'n liturgische taol' en dao meinde iech natuurlek d'n islam mèt. Steinbach 22 apr 2011 22:51 (CEST)
replies: text: Dao höbs te wel geliek, 't is neet allein katholiek. Mer dat steit ouch neet in 't artikel: dao steit wat 't veur de katholieke kèrk beteikent. Mer aander definities koume in dit artikel eigelek neet aon bod. -  Pahles | zègk 't mer 22 apr 2011 23:02 (CEST)
thread_title:  Definitie vaan 't begrip
Euverlèk:Henri Jonas

message: "De sjèlderieje va vrowwe die 't sjlachoffer zeunt va maatsjappeleke conventies oet 't O.T. kènne gezieë waeëre is 'n uting va aodtestamentische vergelding (Exodus. 21:24 Ow vör ow, taant vör taant, bm)." Iech num aan dat "bm" veur "Bep Mergelsberg" sjteit? Dat ies veur 'ne lezer dae hie zoamer langs kump natuurlik neet te begriepe/aaf te leije. Wat deit dat dao eigelik?  cicero 29 mei 2008 20:55 (CEST)
replies: text: Verwiezinge nao d'n oteur en oersprunkelek oonderzeuk hure neet in Wikipedia toes. Iech vraog miech idd ouch aof wat dat dao deit. ステイヌバ Op nao de 4.000! 29 mei 2008 21:40 (CEST)
replies: text: :Ich zat bm d'r bie ömdat de bronne alling kalle va OT-vergelding mae neet neume wat dao zjuus oonder versjtande wert. Ömdat 'ch dat waal wèèt (mae vraog mich gèng brón want die wèèt 'ch neet mie en ège oonderzeuk is 't zieëker ooch neet) EN 'n verdudeleking van dae term ech waal belangriek vin in dit kader, zat 'ch de biebelpasaasj d'r bie, die mèt 't oondersjèèd makt tösje 't OT en NT. 't NT is allewiel baeëter gekaand en zaet Es dich ieëmes óp d'n bakkes sjlèèt, da driejs-te 'm de aander wang toe. Zoedat e nog 'ns kan hówwe.  Van vergelding is in 't NT gèng sjprake mie.--Mergelsberg 29 mei 2008 23:45 (CEST)

text: Jeh, meh dat is hei neet vaan belaank. Boe 't hei-um geit: of wat geer sjrijf kump oet de bronne, daan maag geer de logische conclusie nog wel oetlègke natuurlek, dat daon iech in zoe'n gevalle ouch wel ins; ofwel g'r ziet eur beukske te boete gegange (is dat gein hendeg Hollandse oetdrökking) mèt oersprunkelek oonderzeuk en daan moot die gans opmerking droet. In eder geval: rei veur de eige initiale in 'n artikel debij te zètte kin noets zien. ステイヌバ Op nao de 4.000! 30 mei 2008 01:55 (CEST)
replies: text: :Alles keumt oet de brónne die geneumd zeunt, behalve 't OT biebelbook en citaat.--Mergelsberg 30 mei 2008 06:40 (CEST)
thread_title: bm
Euverlèk:Schiphol

message: lochvaart is al ein categorie, mer wie kins se dao haer linke?--Grambii 3 jun 2008 12:00 (CEST)
replies: text: :Hoi. Categorieje zeunt getrapt. Sjiphol is 'n vleegvaeld en 'n vleegvelder makt deel oet van de cat lóchvaart en lóchvaart van techniek.--Mergelsberg 3 jun 2008 12:48 (CEST)
In de teks biej sjiphol sjtuitj lochvaart es link mer dao is al ein cat lóchvaart det is volges mich 'tzelfdje, dus lochvaart en lóchvaart motte den gelink waere...--Grambii 3 jun 2008 18:57 (CEST)
'tzelfdje geldj ouch veur lochvaartmaatsjappieje--Grambii 3 jun 2008 19:00 (CEST)
replies: text: :Väör de cats gebroek v'r 't AGL en dao sjtèèt idd loch (en alles wat dao mèt te make haat). Ich zal de cat verendere.--Mergelsberg 3 jun 2008 19:44 (CEST)

message: Ich zów dees discussie toch weer gaer wille heräöpene. Naodet ich noe e paar jaor inne Randjstad woon, mirk ich ummer mieë det me hie van Schiphol sprèk mitte klemtoean oppe ieëste littergreep; in 't Limbörgs sprèk me meistes van Sjiphol mitte klemtoean oppe twieëdje littergreep. Ich vinj det hiemit toch waal e dudelik versjil is tösse de Nederlandjse enne Limbörgse versie, waat veur mich den ouch 'n apaarte spèlling rechvaerdig. --OosWesThoesBes (euverlègk) 17 dec 2014 23:34 (CET)
replies: text: Ierlek gezag huur iech ouch in 't Nederlands allebei, al zègk iech zelf idd ummer ['sxıphɔł]. (Huur wieste binne ei leedsje alle twie kins hure!) Dat liekent miech nog neet genoog rei um vaan 'n 'eige' exoniem te spreke. Steinbach (euverlègk) 18 dec 2014 10:03 (CET)
replies: text: :Den laote v'r 't meh staon. --OosWesThoesBes (euverlègk) 18 dec 2014 10:09 (CET)
thread_title:  Verplaatsing
Euverlèk:Aajdfrans

message: Thematiek Chanson de Roland en Aiol en Mirabel haant e raakvlakke: de More in Sjpanje en 't genre, n.l. ridderromans en allebèj zeunt ze Fraans van oorsjprong. Oeë d'r leenk nao de Aiol-fragmente zjuus gezat mót werre mót 'ch nog oetzeuke want dat is nörgens óp wiki's te vinge.--Mergelsberg 23 jun 2008 00:27 (CEST)
replies: text: Bij 't bewèrkingsconflik vaan zoezjus is eur teks euver d'n Aiol draofgegange. Meh moot de Aiol noe per se gelink weure vaanaof 't artikel Aajdfrans? T'n ierste geit 't artikel Aiol-fragmente euver de Venlose Aiol, neet euver de Franse, en ten twiede geit dit artikel in hoofzaak euver de Aajdranse taol, neet euver de literatuur. 't Liek miech veur de balans vaan 't artikel beter um allein de belaankriekste werke te neume. Geer kint Aiol-fragmente natuurlek wel good linke vaanaof Venloos of Limburgs. שׁטאיןבח Op nao de 5.000! 23 jun 2008 15:35 (CEST)
replies: text: :Boire (dreenke) is minder oonregelmaotèg.--81.207.113.94 10 jul 2008 15:37 (CEST)Truuk aangemeld, mae of dat 'n ww op -re of -oir is zów 'ch mótte oetzeuke--Mergelsberg 10 jul 2008 15:42 (CEST)
replies: text: ::boire is idd e geval apart, meh huurt in princiep bij de klas op -re. Me moot rekene tot die -e in 't Aajdfrans nog gewoen weurt oetgesproke. iech zit trouwes ouch verlege um bronne wie zoe'n werkwäörd in 't Aajdfrans vervoog weure. שׁטאיןבח Op nao de 5.000! 10 jul 2008 16:08 (CEST)

message: Wat mich naevebie interesseert is: saer wienieë vervèngt dit accent de s in wäörd wie être, fenêtre of hôtel? Zeut d'r dat ooch örges taegekaome?--Mergelsberg 16 jul 2008 18:26 (CEST)
replies: text: Pas nao de Aajdfranse periood, in de zestiende iew. שׁטאיןבח Op nao de 5.000! 16 jul 2008 18:28 (CEST)
thread_title:  Accent circonflexe
Euverlèk:Louis Joseph Maria Beel

message: Hoi, 'ch han d'r tekst ingedeeld in köpkes, dat lèst gemekkeleker. Kan d'r euch daoin vinge? Cats d'r bie gezat en zów d'r messjie an 'n foto kènne kaome?--Mergelsberg 30 jul 2008 09:20 (CEST)
't Zuutj d'r good oet. Foto mot gezoch waere, mer ich weit nog sjteeds neet wiej ich die zoew kinne uploaden. --Grambii 31 jul 2008 01:36 (CEST)

message: *Biografie in het Biografisch Waordebook van Nederlandj
Dao sjtuitj ein foto van Louis Beel. Mer ich weit dus neet wie ich die eventueel op'pe wikipedia zoew kinne kriege.--Grambii 31 jul 2008 01:42 (CEST)
replies: text: Es se die foto maogs gebruke, dan moes se dees ièrsj kopiëre en opsjloon op diene eige computer. Vervolges uploade nao wikipedia. (kiek hie-veur onder "gereidsjapskis" in de linkerkolom van li.wikipedia). Bie de foto aub vermelde: --Aelske 31 jul 2008 10:02 (CEST)
thread_title:  foto
Euverlèk:Kaardebol (groate)

message: Hoi Aelske, aander wiki's spreke wel van D. fullonum en zjus neet van D. sylvestris. Iech kom d'r neet good wies oet! - PAhles 16 aug 2008 11:31 (CEST)
replies: text: De D. sylvestris ies de in 't wild veurkómmende soort. De D. fullonum ies de weverskaarde: de gekweekde vörm (fullonum beteikent: volle). Dat sjteit in 't artikel bie kènmerk en gebruuk--Aelske 16 aug 2008 12:40 (CEST) Iech höb toch  ins gekeke op de ander wiki's, en inderdaad: allenei sjrieve ze fullonum es de wil soort. (Vraem, vanein euvergesjreve mesjiens?) Iech höb 't èvvel oet versjillende brónne. Sylvestris beteikent bösj, dao sjteit ze in 't wild. Es iech nao de weitesjappelike name kiek, mein iech dat iech geliek höb--Aelske 16 aug 2008 12:54 (CEST)

message: Volges miech geit 't hei fout, lèttend op de discussie heibove! - Pahles 10 nov 2008 10:27 (CET)
replies: text: Bedank veur de tip. Me moet sjienbaar op alle wiki's 't zelfde vertèlle, zoa te zeen. Wat höbs se dao noe aan! Iech höb 't dan toch mer in (alle interwiki's) aangepas en allebei de weitesjappelike name (nóg ins) in 't artikel krets geneump, dan ies de plant toch waal te vinge. De Limburgse volksnaam Krets zal, es emes dae uberhaupt nog gebruuk, zoa-wiezoa veur allebei 't zelfde zin.--Aelske 10 nov 2008 10:46 (CET)
thread_title:  wijziging door Andre Engels
Euverlèk:Sacrament

message: Waorum waor de oetlèk van 't sacrament in 't Valkebergs, zoa wie 't 'r tot noe toe sjtóng, neet voldoende, en woarum moet 'r noe ouch nog zoan ingewiekelde etymologische verklaoring van weurd in 't Norbiks d'r veurgezat?. Wat ies de toegevoogde waerd? Iech dink neet dat de lezer dao op ziet te wachte! --Aelske 30 aug 2008 21:48 (CEST)
replies: text: :De etymologie in 't Norbiks is neet ingewikkeld mae redelek volledig en precies. Die in 't Valkebergs vón 'ch ech te beperkt, mae han 'ch waal laote sjtoeë oonder d'r subtitel In de Katholieke kèrk. Ich goon d'r vanoet dat "d'r laezer" van 'n encyclopedie good geïnformeerd wilt waeëre. Ich zal nog effe 'ne roeëje leenk make va vane-èèd. Da sjrief 'ch dao dis daag ooch nog get över. --Mergelsberg 31 aug 2008 00:02 (CEST)

text: Mèt dat ingewiekeld bedoel iech, dat 't eigelik neet nuèdig ies um alle weurd en deilweurd oet te lègke. Sóms ies dat waal relevant um dao-op in te goon, bv bie de weitesjappelike name van plante, dere, mediciene. Meh op dees meneer kèn iech bie álle artikele goon oetwieje euver de herkóms van weurd en deilweurd. Veer zint gein ETYMOLOGISCH woordebook! En...zoa vergeit diech ouch op d'n doer de zin um te sjrieve umdat, es me dan eindelik 'n redelik volledig artikel haet samesgesjtèld d'r dan wir van alles veurgesjreve weurt. En dat weurt dan gewoon euvergesjreve oet de Duutsje wikipedia! Veer hove (en wille!) oes dao neet aan conformere, meh me kèn en maog dao natuurlik waal gewoon goon kieke en leze, daoveur zint de Interwiki's. Bovendien, es se good leus, sjteit noe de hèlf döbbel. Iech zal 't truukdrièje en 't algemein begrip debove zètte.--Aelske 31 aug 2008 10:10 (CEST)
replies: text: :Sorry, in de flóttighèèd vergaeëte de bron te vermelde. Ich vin de etymologie zoewie d'r Duutsje wiki die gèft ech väöl dudeleker, transparanter en good in zien historisch verbaand gezat. Noe is die gaans nao de religie toegesjraeve terwiel 't dao oorsjpronkelek neet allèng mèt te make how. Mae good, 'ch maak get över èèd en vane-èèd want dat zeunt ooch hededaagse sacramaente mae dan in de algemèng betekenis van 't waoërd. (Sacramaent is zichtbare handeling die 'n oonzichtbare werkelekhèèd vertegenwoordigd.) D'r ME riddersjlaag bv of de meesterverheffing bie de vriemetselaers va allewiel velt dao trouwes ooch oonder. Ich vin dat 't Limburgse hoofdartikel waal ruimte zów mótte beje an al die verbande dör de vet gesjraeve definitie hiebaove te behaowe. En die maogste dae gerus in 't Valkebaergs översjrieve, want 'ch vin versjillende dialekte in èèn lemma ooch rómmelig aandoeë.--Mergelsberg 31 aug 2008 11:24 (CEST)
replies: text: ::'n Sacramaent is nèèt èng van de 7 wiejinge es wie das-te sjreefs mae 't haat 7 wiejinge of sacramaente. Ich han noe 'n alg def d'r baove gezat want dat 'n sacremaent 'n wiejing is kan 'ch laestig 'n goo definitie vinge. Mieng definitie beejt boete d'r oetlègk van d'r term ooch ruimte an profaan handelinge die oorsjpronkelek ooch sacr. geneumd waoërte.--Mergelsberg 31 aug 2008 11:51 (CEST)
thread_title: Woarum dees aanvölling
Euverlèk:Laesowwer

message: Mergelsberg, 'n vraog euver die sjpelling oo. Iech vraog miech aaf of die oo werkelik zoa lank weurt getrokke es dat 't 'r zoa oetzuut. Volges miech zou 't ó moete zin.  Allein in Mestreech (e.u.) sjleipe ze dat (oo) (sóms) zoa lank, volges miech. ó ies de ó van hotel en van zón en jóng. (Veuraan in de mónd oetgesjproke) (de o ies rónner en weurt miè nao achter in de mónd gevörmp (bv. mol, hol, vol, lot)).--Aelske 11 sep 2008 13:27 (CEST)
replies: text: :Tja, 'ch zèk o.m. oonderwies en óngerwies of edukaasje al nao gelang oeë 'ch bèn en tössje wat v'r luuj. In Norbik zaet me oonderwies mae saer 't Sophianum va Vols nao Gulpe is verhuusd en de keender in minder maote in Mestreech de middelbaar deunt huurt me dao noe ooch ónderwies of óngerwies. 't Versjil tösje de o en ó sjrief 'ch al saer 1986 correct in de Veldekesjpelling. Allèng waor die mèt 'n aserty-klavier neet zoe gemekkelek te realisere es wie mèt 'n qwerty. --Mergelsberg 11 sep 2008 19:31 (CEST)

text: Dat van die Veldeke-sjpelling zal waal kloppe, meh dat haet nieks te make mèt (mesjiens) 'n verkièrde interpretatie van de klank. Die vraog ies d'r vanwege 't feit, dats doe 'ne tied geleje diech de meujte höbs gedoon um  alle o's in dien artikele te verandere in ó's en / of oo's en dat verwónderde miech, veural wie iech die zin zoog in Laesmam (laesoonderwies). Trouwens, (zuug evuerlèk Laesmam), de titel laesmam kènt volges miech beter laesouwer zin, want dao zint ouch vadersj en opa's en oma's, die helpe óf mesjiens nóg beter 'n ónderdeil in de breiere term ouderparticipatie --Aelske 12 sep 2008 10:38 (CEST)
replies: text: :'t Verendere van de o in ó of oo how toendertied te make mèt - en dat han 'ch doe ooch laote wète - 't nuuj qwerty-klavier dat de ó gemekkelek realiseert. Óp 'n azerty-toetsebórd móste daoväör zoevaöl handelinge oetveure dat dat neet te doeë waor. De oo in Oonderwies en de ó in ós zeunt in 't Norbiks dudelek aander klaanke, die me vólges de Veldekesjpelling e-zoe sjrieft. D'r term laesmam is hieël algemèng; laesowwer is nuuj. Bès doe in de praktijk al aander es moders taege kaome in de funktie va laesmam? Ich neet. Mae es dat zoe is wil 'ch d'r naam plus inhoud wal aa-pase. D'r vp blieft evvel zieër zinvol; dae is ooch bie d'r NL wiki trowwes behaowe.--Mergelsberg 12 sep 2008 11:07 (CEST)
replies: text: ::Bij mien kinder op sjaol gief 't ouch leesvajers... - PAhles 12 sep 2008 12:00 (CEST)
replies: text: :::Okidoo, zal titel lemma + inhoud aa-pase--Mergelsberg 12 sep 2008 12:02 (CEST)
thread_title: Sjpelling oo, ó en o
Euverlèk categorie:Norbik

message: Woarum zint dees dörper oet de categorie: Mergraote gehaold? De categorieë betreffe de gemeintes, neet de plaats mèt 'n paar buurtsjappe! Zuug bv Sjin op Geul bie Valkeberg. Te väöl categorieë maak óneuverziechtelik.--Aelske 16 sep 2008 11:35 (CEST)
replies: text: :Ich zeen 't probleem neet. D'r besjtèèt tóch ooch allang 'n cat Mofort en Mofort huurt bie de gemèngde Roerdale. En 'ch bèn van plan öm die Norbikse lemma's te goeë oetbreide.--Mergelsberg 16 sep 2008 11:42 (CEST)
replies: text: ::De wijziginge dies diech noe aonbrings zien gaans aanders. Dit betröf gehuchte en buurtsjappe in de gemeinte Mergroate, neet allein die vaan Noorbeek! Wat Aelske zeet euver de categorieë bin iech wel mèt häör ins: teväöl cats bij ein artikel maak 't neet euverziechteleker. - PAhles 16 sep 2008 14:56 (CEST)
replies: text: :::Dus in die redenering zów De Wesj e gehuch zieë va Mergraote? Vraem, aal wat noe oonder Norbik sjtèèt makt (soms deels) dèèl oet van de sociaal, kultureel, (vreuger economische), en politieke gemeensjap Norbik. Mergraote is allèng 'n besjtuurleke èènhèèd. Mae es euch dat te ingewikkeld wert da driej 'ch dat wal truuk. Laot mer hure wat d'r wilt.--Mergelsberg 16 sep 2008 18:18 (CEST)
replies: text: ::::Leze is 'n kuns zeen iech: iech sjreef 'gehuchte en buurtsjappe in de gemeinte Mergraote'. Zjus wie beveurbeeld in de gemeinte Valkeberg aan de Geul 't gehuch Sjtröch of De Sjtoepert geneump weurt. Wat miech betröf weurt dit dus allemaol trökgedrejt. - PAhles 16 sep 2008 19:19 (CEST)
Ich zeen in de categorie - en dao haant v'r 't hie över - tóch nörgens gemeinte sjtoeë. Ich zal de cat mörge aa-pase.--Mergelsberg 16 sep 2008 20:09 (CEST)

text: En welke cat wèls te noe goon aonpasse? - PAhles 16 sep 2008 20:29 (CEST)
replies: text: :Doeg dich gèè lèèd aa. Ich zal dat truuk zètte es wie 't waor. Han waal de essentie nog effe vètgemakd hiebaove.--Mergelsberg 16 sep 2008 20:39 (CEST)
replies: text: ::'t Geit drum dats te die gehuchte en buurtsjappe oet de cat Mergraote höbs gehaold, dewijl ze dao wel toeshure (zoe höbbe v'r dat jummers mèt alle gemeintes gedoon). Dat heet weier niks mèt 'n cat Norbik te make... - PAhles 16 sep 2008 21:04 (CEST)

message: Iech zouw toch deveur wèlle pleite de cat te wisse. Beleid is euveral cats op gemeinteniveau, dit geit dao tegenin, mèt alle probleme vaandeen. Steinbach 1 jan 2011 01:50 (CET)
thread_title: Obbenuits
Euverlèk:Moereflaai

message: Gaer zoe ich 'n bron zeen det sjuuftrómpet 't Limburgs waord is veur trombone. 't Zoe bes kinne - liek mich zelfs waarsjienlik - det 't in Limburgse spraektaal synonieme zeen, mer in encyclopedische sjrieftaal mótte v'r de feitelike zjuushede waergaeve. En es me 'n trombone 'n sjuuftrómpet nump, wie nump me dan waat in 't Nederlands 'schuiftrompet' heit? "Nederlandjs is gein Limburgs" is gein argumint, want ouch in de Nederlandse spraektaal zaet me schuiftrompet taenge 'n trombone, det maak 't aevel nag neet correk. - Taalkóndege 28 sep 2008 15:35 (CEST)
replies: text: (aanval eweggehaoldj) Ich zal mich saon 's d'rop betrèkke. --OosWesThoesBes 28 sep 2008 17:56 (CEST)
replies: text: :Volges miech gebruke ze de terme "sjuuftrómpèt" en "trombone" in Limburg allebei en doorein. Me zou 't kènne vergelieke mèt Volksname van plante, dao kènne bie bepaalde benaminge ouch versjillende plante bedoeld were. In 't artikel moet me dat waal gewoon vermelde mèt de sjuuste of weitesjappelike naam (zoa-es bie plante en dere bv.) Brón van de Limburgse benaminge ies tot noe toe meistal nog ummer: de kaltaal en die haet zien eige historie en etymologie--Aelske 28 sep 2008 20:05 (CEST).
replies: text: ::Det zuus se beveurbeeldj bie 'n sumpel plentje es de smeelj. Trómbón is in eder geval Mofers veur Ned. trombone. Meh mit 'ne bas wuuertj weer gein snaorinstrument bedoeldj mer 'n bastuba. Ich vinj 'n verduutsjingspagina bie dit saort wäörd op zien plaats. 'n Anger veurbeeldj: plaatsname. Es se in Mofert kals van de Bós of de de Baek, weite veer det v'r 't euver Keuningbós en Brachterbaek höbbe. Mesjiens is 't henjig es v'r zón wäörd in artikele gebroeke, d'r 'n nummerke achter te zitte mit 'n ómsjrieving in de vootteks. --De Seel 2 dec 2009 19:57 (CET)
thread_title:  Sjuuftrómpet
Euverlèk:Reinsjtein

message: Ich zèk rèènsjtèè en vlg mich is dae naam oontsjtande naodat de Rèèn, Rien of Rijn de noordeleke grens waor van 't Romeins Riek. Oorsjpronkelek betekent Rien zjuus wie Rhône sjtroom va water. Of dae blowwe sjtèè dao daovör gebroekd waoërt va Vizè waor wèèt 'ch neet.--Mergelsberg 10 nov 2008 19:51 (CET)
replies: text: rein of reen, in 't Duutsj Rain, beteikent grens, berm of verhuègde sjtrook grónd. reinend aan = grenzend aan.--Aelske 13 nov 2008 19:27 (CET)
replies: text: :OOch etymologisch wb van van Dale gèft bie rein was dich hiebaove neums. Ich beroop mich óp :en:Rhine en :de:Rhein en liegk èges 't verbaand tössje rèènsjtèè en d'r Rien (hieël owwe naam en mètgenaome vanoet 't ooste nao gaans Europa) die hieël lang grensreveer is gewes. Bewieze kan 'ch evvel niks mae de naamsgeliekheed is te ópvallend en de wäöerd te aod öm e verbaand oet te sjlete.--Mergelsberg 14 nov 2008 10:42 (CET)
replies: text: ::Es te nieks kins bewieze en 't allein dien eige theorie ies huèrt 't hie neet thoes. cicero 14 nov 2008 13:31 (CET)
replies: text: :::'t Neet wille oetsjlete van e verbaand óp basis van besjtaonde en algemèng geaccepteerde theorieje (proto-indogermaans bv)- wat 'ch hiebaove doon en dat 'ch dus neet in 't lemma han gezat - is nog lang gèng nuuj theorie. Zelfs gèng hypothese. Zóws te in 't vervólg örsj good wille laeze wat 'ch sjrief väördaste reageers aub. Da kin 'ch mich dit saoërt discussies besjpare.--Mergelsberg 14 nov 2008 17:46 (CET)
replies: text: ::::Woarum bies te dan überhaupt begoes mèt dao-euver te discussiëre? Es 't neet in 't artikel huèrt, woarum moet 't dan hie besjproke were? Woa-oet bliek euveriges dat iech neet geleze zou höbbe? Of goon v'r de discussie oetbreije nao de definitie van origineel ónderzeuk/theorie/hypothese...? cicero 14 nov 2008 18:09 (CET)

message: Mieëvoud is knabbe en dus is eenkelvoud knab; Knep es mieëvoud gebruuk 'ch neet, waal knebke.--Mergelsberg 27 jul 2009 09:38 (CEST)
replies: text: In Valkeberg sjteit in 't centrum de diekke knap. Dae reigel mv-iv geit neet ummer op: kiek ins nao boef-boeve. Me sjrief hie toch ouch neet boev. --Aelske 27 jul 2009 10:18 (CEST)
replies: text: ::Dae regel iv-mv geet waal óp vör wäörd die eindige óp p en b. Neet vör wäörd die in iv eindige óp f of s, zjuus wie in 't Nederlands, Aelske. Dae knap in V'berg is dan te vergelieke mèt de brögk in Mestreech, waal plat mae gèng veldeke sjpelling.--Mergelsberg 27 jul 2009 18:06 (CEST)
thread_title: Knap-knab
Euverlèk categorie:Historie Euregio Maas-Rien

message: De categorie zów ingevuld kènne waeëre an de haand van de topics die Joep Leerssen neumt in Historische doorkijk in 't MHAL-gebied (initiatief van de ned prov limburg) va 400.000 v. chr. bies 1993. --Mergelsberg 20 jan 2009 13:06 (CET)

message: Iech wèl vaan dees categorie aof, umtot iech häör oonwerkbaar vin. De 'Euregio' is e begrip wat neet leef in de geiste vaan de mieste lui, is noets 'n geopolitieke einheid gewees en löp dweers door aander meugeleke categorieë heer. Natuurlek heet 't in de loup vaan de iewe väöl staote gegeve die euver de huiege landsgrenze heer lepe, meh dat gelt veur de ganse wereld en dat is gein rei um euveral mer euverlappende categorieë aon te make. Gewoen alle cats vaan dit typ organisere nao continent - land - provincie/deilgebeed - plaots/gemeinte. Steinbach (euverlègk) 26 fib 2014 13:20 (CET)
replies: text: Jao, dao zit waal get in. Es alles den ouch bie de hujige einheje wuuertj ingedeildj vinj ich 't good. --OosWesThoesBes (euverlègk) 27 fib 2014 08:09 (CET)
thread_title:  Wisse, wat miech betröf